钦定古今图书集成/明伦汇编/闺媛典/第045卷 > 封卓妻刘氏
## 钦定古今图书集成/明伦汇编/闺媛典/第045卷 > 封卓妻刘氏

按《魏书列女传》：“渤海封卓妻，彭城刘氏女也。成婚一
夕，卓官于京师，后以事伏法。刘氏在家，忽然梦想，知
卓已死，哀泣不辍，诸嫂喻之不止。经旬凶问果至，遂
愤叹以死。时人比之秦嘉妻。中书令高允念其义高
而名不著，为之诗曰：‘两仪正位，人伦肇甄。爰制夫妇，
统业承先。虽曰异族，气犹自然。生则同室，终契黄泉’。”
〈其一〉封生“令达，卓为时彦。内协黄中，外兼三变。谁能作
配，克应其选。实有华宗，挺生淑媛。”〈其二〉京野殊势，山川
乖互。乃奉王命，载驰在路。公务既弘，私义获著。因媒
致币，遘止一暮。〈其三〉率我初冠。眷彼弱笄。形由礼比。情
以趣谐。忻愿难常。影迹易乖。悠悠言迈。戚戚常怀。〈其四〉
时值险屯，横离尘网。伏锧就刑，身分土壤。千里虽遐，
应如影响。良嫔洞感，发于梦想。〈其五〉仰惟亲命，俯寻嘉
好，谁谓会浅，义深情到？毕志守穷，誓不二醮。何以验
之，殒身是效？〈其六〉人之处世，孰不厚生。必存于义，所重
则轻。结忿锺心，甘就幽冥。永捐堂宇，长辞母兄。〈其七〉茫
茫中野。翳翳孤丘。葛蔂冥蒙。荆棘四周。理苟不昧。神
必俱游。异哉贞妇。旷世靡俦。〈其八〉